CELEX: 52016PC0208
Language: sl
Date: 2016-04-11
Title: Predlog UREDBA SVETA o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode v zvezi z veljavnima količinskima omejitvama za odkup masla in posnetega mleka v prahu

EVROPSKA KOMISIJA
            Bruselj, 11.4.2016
            COM(2016) 208 final
            2016/0111(NLE)
            Predlog
            UREDBA SVETA
            o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode v zvezi z veljavnima količinskima omejitvama za odkup masla in posnetega mleka v prahu
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               1.1.Razlogi za predlog in njegovi cilji
            
            
               Sektor mleka in mlečnih proizvodov doživlja daljše obdobje velikih tržnih neravnotežij. Svetovno povpraševanje po mleku in mlečnih proizvodih se je v letu 2015 zmanjšalo, zlasti zaradi uvedbe in podaljšanja ruske prepovedi uvoza ter zmanjšanja uvoza na Kitajskem (ki je glavna svetovna uvoznica mlečnih proizvodov). Hkrati se je ponudba mleka v glavnih regijah izvoznicah na splošno povečala.
            
            
               Proizvodnja mleka v Uniji stalno narašča, saj so bile v Uniji izvedene naložbe v zmogljivosti proizvodnje mleka zaradi izteka mlečnih kvot in pozitivnih srednjeročnih obetov na svetovnem trgu. Dobava mleka v Uniji se je leta 2015 povečala za 2,5 %, kar pomeni več kot 3,5 milijona ton dodatnega surovega mleka. Presežne proizvedene količine mleka je treba predelati v proizvode, ki jih je mogoče hraniti dolgoročno, kot sta na primer maslo in posneto mleko v prahu. Dejansko se je leta 2015 proizvodnja posnetega mleka v prahu povečala za 8,1 %, proizvodnja masla pa za 4,7 %. GD AGRI ocenjuje, da se bo dobava mleka v EU v letu 2016 nadalje povečala za 1,4 %.
            
            
               Posledično so se cene masla in posnetega mleka v prahu v Uniji v letih 2014 in 2015 znižale in cene posnetega mleka v prahu so dosegle ceno javne intervencije. Cene masla so še vedno višje od cene javne intervencije, vendar so pod pritiskom znižanja.
            
            
               Člen 3 Uredbe Sveta (EU) št. 1370/2013 določa količinski omejitvi za odkup masla in posnetega mleka v prahu po fiksni ceni iz člena 2 iste uredbe (50 000 ton za maslo in 109 000 ton za posneto mleko v prahu). Ko so te omejitve dosežene, se odkup izvede po razpisnem postopku, da se določi najvišja odkupna cena.
            
            
               Delegirana uredba Komisije (EU) 2015/1549 je kot izreden ukrep za zagotovitev nemotene razpoložljivosti mehanizma javne intervencije v primeru motenj na trgu v sektorju mleka in mlečnih proizvodov prestavila začetek obdobja javne intervencije za maslo in posneto mleko v prahu v letu 2016 na 1. januar.
            
            
               V dodatnem obdobju javne intervencije, odprtem z Delegirano uredbo Komisije (EU) 2015/1549 za leto 2016 (januar–februar 2016), je bilo ponujenih 54 522 ton posnetega mleka v prahu, kar pomeni polovico količinske omejitve za odkup po fiksni ceni, določene z Uredbo Sveta (EU) št. 1370/2013.
            
            
               Za pomoč sektorju mleka in mlečnih proizvodov pri iskanju novega ravnotežja v trenutnih težkih tržnih razmerah in za ohranitev zaupanja v učinkovitost mehanizmov intervencije je primerno povečati količinski omejitvi za odkup masla in posnetega mleka v prahu po fiksni ceni v letu 2016.
            
            
               Ker je možno, da se do takrat, ko začne veljati ta uredba, samodejno začne razpisni postopek za odkup, se količine, odkupljene po navedenem postopku, ne smejo upoštevati in odšteti od novih razpoložljivih zgornjih mej.
            
            
               Za zagotovitev, da bi začasni ukrepi iz te uredbe imeli takojšen vpliv na trg in bi prispevali k ustalitvi cen, bi morala ta uredba začeti veljati dan po objavi.
            
            
               1.2.Skladnost z veljavnimi predpisi s področja zadevne politike
            
            
               Ta predlog je v skladu z duhom skupne ureditve trgov s kmetijskimi proizvodi, njegov cilj pa je stabilizirati trge in zagotoviti primerno življenjsko raven za kmetijsko skupnost.
            
            
               Predlog je v skladu s členom 43(3) PDEU, na podlagi katerega Svet na predlog Komisije sprejme ukrepe o določitvi cen, prelevmanov, pomoči in količinskih omejitev ter o določitvi in dodelitvi ribolovnih možnosti.
            
            
               1.3.Skladnost z drugimi politikami Unije
            
            
               Ni relevantno.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               2.1.Pravna podlaga
            
         
         
            
               Člen 43(3) Pogodbe o delovanju Evropske unije.
            
            
               2.2.Subsidiarnost (za neizključno pristojnost) 
            
            
               Ta predlog, ki je v skupni pristojnosti EU in držav članic, je v skladu z načelom subsidiarnosti.
            
            
               2.3.Sorazmernost
            
            
               Predlog je skladen z načelom sorazmernosti.
            
            
               2.4.Izbira instrumenta
            
            
               Ni relevantno.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               3.1.Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               3.2.Posvetovanja z zainteresiranimi stranmi
            
            
               Ni relevantno.
            
            
               3.3.Zbiranje in uporaba strokovnih mnenj
            
            
               Ni relevantno.
            
            
               3.4.Ocena učinka
            
            
               Ni relevantno.
            
            
               3.5.Ustreznost in poenostavitev ureditve
            
            
               Ni relevantno.
            
            
               3.6.Temeljne pravice
            
            
               Ni relevantno.
            
         
         
            
               4.PRORAČUNSKE POSLEDICE
            
            
               Vpliv tega predloga na proračun je omejen na razliko v ceni med fiksno ceno iz člena 2 Uredbe Sveta (EU) št. 1370/2013 in ceno, ki bi se nato določila v skladu z razpisnim postopkom. V sedanjih razmerah (in na podlagi preteklih izkušenj) je verjetno, da bi bila slednja določena na ravni, ki je blizu fiksni ceni, tako da bi bil dejanski vpliv na proračun zanemarljiv.
            
            
               5.DRUGI ELEMENTI
            
            
               5.1.Načrti za izvedbo ter ureditev spremljanja, ocenjevanja in poročanja
            
            
               Ni relevantno.
            
            
               5.2.Obrazložitveni dokumenti (za direktive)
            
            
               Ni relevantno.
            
            
               5.3.Natančnejša pojasnitev posameznih določb predloga
            
            
               Ni relevantno.
            
            
               2016/0111 (NLE)
            
            
               Predlog
            
            
               UREDBA SVETA
            
            
               o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode v zvezi z veljavnima količinskima omejitvama za odkup masla in posnetega mleka v prahu
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sektor mleka in mlečnih proizvodov doživlja daljše obdobje velikih tržnih neravnotežij. Medtem ko je svetovna potreba po uvozu mleka in mlečnih proizvodov leta 2015 na splošno ostala stabilna v primerjavi z letom 2014, se je proizvodnja v Uniji in drugih glavnih regijah izvoznicah bistveno povečala. 
            
            
               (2)Proizvodnja mleka v Uniji stalno narašča, saj so bile v Uniji izvedene naložbe v zmogljivosti proizvodnje mleka zaradi izteka mlečnih kvot in pozitivnih srednjeročnih obetov na svetovnem trgu. Presežne proizvedene količine mleka se predelajo v proizvode, ki jih je mogoče hraniti dolgoročno, kot sta na primer maslo in posneto mleko v prahu. 
            
            
               (3)Posledično so se cene masla in posnetega mleka v prahu v Uniji v letih 2014 in 2015 znižale in cene posnetega mleka v prahu so dosegle ceno javne intervencije. Cene masla so še vedno višje od cene javne intervencije, vendar so pod pritiskom znižanja.
            
         
         
            
               (4)Člen 3 Uredbe Sveta (EU) št. 1370/2013
                  1
                določa količinski omejitvi za odkup masla in posnetega mleka v prahu po fiksni ceni iz člena 2 navedene uredbe. Ko so te omejitve dosežene, se odkup izvede po razpisnem postopku, da se določi najvišja odkupna cena.
            
            
               (5)Drugi odstavek člena 1 Delegirane uredbe Komisije (EU) 2015/1549
                  2
                je kot izreden ukrep za zagotovitev nemotene razpoložljivosti mehanizma javne intervencije v primeru motenj na trgu v sektorju mleka in mlečnih proizvodov prestavil začetek obdobja javne intervencije za maslo in posneto mleko v prahu v letu 2016 na 1. januar.
            
            
               (6)V dodatnem obdobju javne intervencije, odprtem z Delegirano uredbo Komisije (EU) 2015/1549 za leto 2016, je bila dosežena polovica količinske omejitve za odkup posnetega mleka v prahu po fiksni ceni, določene z Uredbo Sveta (EU) št. 1370/2013.
            
            
               (7)Za pomoč sektorju mleka in mlečnih proizvodov pri iskanju novega ravnotežja v trenutnih težkih tržnih razmerah in za ohranitev zaupanja v učinkovitost mehanizmov javne intervencije je primerno povečati količinski omejitvi za odkup masla in posnetega mleka v prahu po fiksni ceni v letu 2016.
            
            
               (8)V primeru, da se razpisni postopek izvaja pred začetkom veljavnosti te uredbe, se morebitne količine, odkupljene po navedenem postopku, ne smejo upoštevati pri določitvi razpoložljive količine za odkup masla in posnetega mleka v prahu po fiksni ceni v letu 2016.
            
            
               (9)Za zagotovitev, da bi začasni ukrepi iz te uredbe imeli takojšen učinek na trg in bi prispevali k ustalitvi cen, bi morala ta uredba začeti veljati dan po objavi –
            
            
               SPREJEL NASLEDNJO UREDBO:
            
            
               Člen 1
            
            
               V členu 3(1) Uredbe Sveta (EU) št. 1370/2013 se doda naslednji drugi pododstavek:
            
            
               „Za leto 2016 količinski omejitvi za odkup masla in posnetega mleka v prahu po fiksni ceni znašata 100 000 ton masla in 218 000 ton posnetega mleka v prahu. Če se je razpisni postopek izvajal pred [datum objave], se količine, odkupljene po navedenem postopku, ne odštejejo od navedenih količinskih omejitev.“
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
            
                     
                        OCENA FINANČNIH POSLEDIC
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        DATUM: 25. 3. 2016
                     
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        ODOBRITVE:
                     
                     
                        v mio. EUR
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        NASLOV:
                     
                     
                        Osnutek UREDBE SVETA o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode v zvezi z veljavnima količinskima omejitvama za odkup masla in posnetega mleka v prahu
                     
                     
                  
               
                     
                        3.
                     
                  
                  
                     
                        PRAVNA PODLAGA:
                     
                     
                        Člen 43(3) Pogodbe o delovanju Evropske unije.
                     
                     
                  
               
                     
                        4.
                     
                  
                  
                     
                        CILJI:
                     
                     
                        Ta osnutek uredbe povečuje količinski omejitvi za odkup masla in posnetega mleka v prahu po fiksni ceni v letu 2016.
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        12-MESEČNO OBDOBJE
                        (v mio. EUR)
                     
                  
                  
                     
                        TEKOČE PRORAČUNSKO LETO
                     
                     
                        2016
                     
                     
                        (v mio. EUR)
                     
                  
                  
                     
                        NASLEDNJE PRORAČUNSKO LETO
                     
                     
                        2017
                     
                     
                        (v mio. EUR)
                     
                  
               
                     
                        5,0
                     
                  
                  
                     
                        ODHODKI
                     
                     
                        –
                              V BREME PRORAČUNA EU
                        (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                        –
                     
                     
                        –
                     
                  
                  
                     
                        –
                     
                     
                        –
                     
                  
                  
                     
                        –
                     
                     
                        –
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU 
                        (PRELEVMANI/CARINE)
                     
                     
                        –
                              DRŽAVNA SREDSTVA
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        OCENJENI ODHODKI
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        OCENJENI PRIHODKI
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        METODA IZRAČUNA:
                     
                  
               
                     
                        6.0
                     
                  
                  
                     
                        ALI SE LAHKO PROJEKT FINANCIRA IZ ODOBRENIH PRORAČUNSKIH SREDSTEV, VPISANIH V USTREZNO POGLAVJE TEKOČEGA PRORAČUNA?
                     
                  
                  
                     
                        DA
                     
                  
               
                     
                        6.1
                     
                  
                  
                     
                        ALI SE LAHKO PROJEKT FINANCIRA S PRENOSOM MED POGLAVJI TEKOČEGA PRORAČUNA?
                     
                  
                  
                     
                        DA
                     
                  
               
                     
                        6.2
                     
                  
                  
                     
                        ALI BO POTREBEN DOPOLNILNI PRORAČUN (REBALANS)?
                     
                  
                  
                     
                        NE
                     
                  
               
                     
                        6.3
                     
                  
                  
                     
                        ALI BO TREBA ODOBRENA PRORAČUNSKA SREDSTVA VKLJUČITI V PRIHODNJE PRORAČUNE?
                     
                  
                  
                     
                        NE
                     
                  
               
                     
                        PRIPOMBE:
                     
                     
                        Predlaga se povišanje količinskih omejitev za odkup v okviru javne intervencije po fiksni ceni za maslo (100 000 ton namesto 50 000 ton) in posneto mleko v prahu (218 000 ton namesto 109 000 ton). Brez tega povišanja bi se odkup moral izvesti po razpisnem postopku, da se določi najvišja odkupna cena. Vendar bi bile po ocenah odkupne cene, določene na podlagi takega razpisnega postopka, zelo blizu fiksnim intervencijskim cenam, zato se predpostavlja, da je finančni vpliv predloga zanemarljiv, bi pa v trenutnih težkih tržnih razmerah kljub temu ohranil zaupanje v mehanizem javne intervencije. Trenutno se ne pričakuje, da bi dejanski intervencijski odkup dosegel teh povišanih zgornjih mej.
                     
                  
               
         
         
            
                  
                     (1)
                  Uredba Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (UL L 346, 20.12.2013, str.12).
               
               
                  
                     (2)
                  Delegirana uredba Komisije (EU) 2015/1549 z dne 17. septembra 2015 o določitvi začasnih izrednih ukrepov za sektor mleka in mlečnih izdelkov v obliki podaljšanja obdobja javne intervencije za maslo in posneto mleku v prahu v letu 2015 in premaknitve obdobja javne intervencije za maslo in posneto mleku v prahu v letu 2016 na zgodnejši čas (UL L 242, 18.9.2015, str. 28).